**Мавзӯъ: СОЛИ МАОРИФ ВА ФАРҲАНГИ ТЕХНИКӢ**

Илм чандон, ки бештар хонӣ,

Чун амал дар ту нест, нодонӣ.

Оре, дар ин мисраҳо шоири ширинкаломи мо устод Саъдии Шерозй муҳим будани илму амалро хеле хуб қайд намудааст. Мо ҳар қадаре ки зиёдтар биомӯзему мутолиа намоем, ҳамон қадар зираку ҳушёр, босаводу донишманд мешавем. Дар баробари ин, мо аз разиливу танбалй, кӯтоҳақливу бесаводй, умуман, аз хислатҳои бади инсонй парҳез хоҳем кард. Мутолиа намудани китобҳои бадей, омӯзиши илм барои ҳар як фарди рӯйи замин чун обу ҳаво ҳатмй ва зарур аст. Беҳуда нафармудаанд, ки аз гаҳвора то ба гӯр илм омӯз. Зеро, маҳз бо андӯхтани илму дониши кофй инсон метавонад роҳи дурустро дар зиндагй интихоб кунад. Мартабаи баландро соҳиб шудан дар ҷамъияти имрӯзаи мо бидуни илму дониш гайриимкон аст. Чунки фарде, ки донишу малакаи кофй надорад, аз вай суде нест.

Дар даврони ҷоҳилият баъзе аз ашхос дониш омӯхтанро танҳо хоси мардҳо медонистанд ва бар он боварй доштанд, ки савод омӯхтан барои занҳо ҳеҷ зарурате надорад. Албатта, ин фикру андеша нодуруст аст. Ҳатто, аз давраҳои қадим пайғамбари мо ҳазрати Муҳаммад (с) дар яке аз салавотҳои худ чунин фармудаанд: «Илм омӯхтан чй барои зан ва чй барои мард ҳатмӣ ва зарур аст».

Маҳз ана ҳамин гуфтаҳову ақидаҳои некбинонаи пешвои бузурги мо буд, ки сарвари давлатамон-Эмомалй Раҳмонро водор намуд, ки соли ду ҳазору даҳро «Соли маориф ва фарҳанги техникй» эълон намояд. Зеро, дар ин рӯзҳо ҷамъияти моро бе техникаву технологияи навтарин тасаввур кардан номумкин аст. Дар тамоми дунё коргузорй дар корхонаҳо, истеҳсолот, хизматрасонй, сохтмони биноҳои навтарин ба воситаи техникаву технологияи ҳозиразамон ба роҳ монда шудааст. Бе техникаву технологияи муосир ҷамъият тараққй карда наметавонад, истеҳсолот пеш намеравад, ҳаргиз молҳои босифат истеҳсол намешавад. Албатта, вақте ки истеҳсолот пеш нарафт, давлат қафомонда ҳисоб мешавад. Сарвари кишварамон Эмомалй Раҳмон талошҳои зиёд меварзад, го ки ба ҷумҳурии Тоҷикистон ҳар қадар зиёдтар технологияҳои навтарини ҳозиразамон ворид гардад. Заводу корхонаҳо бо техникаи зарурӣ ҷиҳозонида шаванд.

Ҷумҳурии Тоҷикистон имрӯзҳо хело пеш рафтааст, аммо ҳоло то ба дараҷаи мамлакатҳои абарқудрати ҷаҳон иарасидааст. Бииобар ин, мо бояд кӯшиш намоем, то обрӯйи Тоҷикистонро дар арсаи байналмилалй баланд бардорем. Техникаҳои навтаринро бояд биомӯзем. Чй тавре ки қайд кардем, соли ду ҳазору даҳ «Соли маориф ва фарҳанги техникй» мебошад. Дар ин сол дар ҷумҳурии Тоҷикистон макотиби бисёр, гимназияҳо, литсейҳо ва коллеҷҳо, умуман, муассисаҳои таълимй таъмиру азнавсозй шуда, бо техникаи зарурй таҷҳизонида шуданд.

Модоме ки роҳбари давлат Эмомалй Раҳмон ин фармонро баровард, мо - ҷавонон, ки ояндаи Тоҷикистон ҳастем, бояд сидқан ба омӯзиши илму фанҳои дақиқ машғул шавем, то ки дар арсаи байналмилалй бо сари баланд шаҳрванди ҷумҳурии Тоҷикистон буданамонро нишон диҳем ва кашфиётҳои бузургу нав ба навро амалй созем.

"Соли маориф ва фарҳанги техникй" будани соли 2010 аз як ҷашн дида бештар масъулият дорад. Ин масъулият на танҳо барои беҳтар кардани соҳаи маориф аст, балки истифодаи техника ва технологияи муосир ва инноватсионй дар низоми идорй низ бояд роҳандозй шавад. Масъалаи компютеркунонии муассисаҳои таълимй ин танҳо маънои онро надорад, ки ин муассисаҳо бо синфхонаҳои комиютерй таъмин карда шаванд, инчунин бояд ин компютерҳо дар низоми сохторй ва маъмурии онҳо васеъ истифода шаванд.

Ҷавонони имрӯзаи мо бояд ба ҷаҳониён исбот намоянд, ки фарзандони фарзонаи Абӯалй ибни Сино, Абдурраҳмони Ҷомй, Саъдии Шерозй ҳастанду аз дигар давлату миллатҳо ҳеҷ камие надоранд ва ба ҳама пешравиҳову кашфиётҳои дунявй қодир ҳастанд.